《君乘黄》
宋代·郑起

君乘黄，臣乘青，二乘先后如流星。君乘黄金漆照镜，臣乘青竹织作棂。

道逢相揖失恭敬，君乃伛偻庄其形。世人多认车与笠，交道如此今犹馨。

作者简介：郑 起(1199～1262年)初名震，字叔起，号菊山，福建省连江县透堡岭兜人。少试礼部，不第，遂弃举子业，潜心穷理尽性之学，束躬修行。为人方直严毅，与公卿大夫交往，言不及利，语不阿媚。一生著述有《易注》、《深衣书》、《倦游稿》、《菊山清隽集》、《易六十卦》等。